Nabil Bentaleb

Nabil Bentaleb (, s. 24. marraskuuta 1994 Lille) on algerialainen jalkapalloilija. Pelipaikaltaan hän on puolustava keskikenttäpelaaja. Bentaleb kuuluu Saksan Bundesliigassa pelaavan Schalken pelaajistoon. Hän aloitti seurassa kaudella 2016–2017 lainasopimuksella Englannin Valioliigassa pelaavasta Tottenham Hotspurista. Tammikuussa 2020 hän palasi Englantiin Newcastle Unitedin joukkueeseen puolen vuoden lainasopimuksella Schalkesta.Nabil Bentaleb Transfermarkt-sivustolla 

 Seurajoukkueura 
Bentaleb aloitti jalkapalloilun Ranskassa, jossa hän pelasi junioritasolla muun muassa Lillessä. Vuodesta 2012 lähtien Bentaleb pelasi Englannissa. Hän vietti yhden kauden Tottenhamin junioreissa, kunnes nousi joukkueen edustukseen kaudella 2013–2014. Hän pelasi avausottelunsa Englannin valioliigassa Southamptonia vastaan 22. joulukuuta 2013 tultuaan vaihdosta kentälle.SOUTHAMPTON VS. TOTTENHAM HOTSPUR  2 - 3 soccerway.com 22.12.2013 Viitattu 17.6.2014  Sittemmin hän pelasi neljännessä valioliigaottelussaan ensimmäistä kertaa avauksessa Crystal Palacea vastaan 11. tammikuuta 2014.TOTTENHAM HOTSPUR VS. CRYSTAL PALACE  2 - 0 soccerway.com 11.1.2014 Viitattu 17.6.2014  Hän pelasi Tottenhamissa kaikkiaan 46 valioliigaottelua, joissa antoi neljä maalisyöttöä. Eurooppa-liigan 12 ottelussa hän syötti yhden maalin.

Bentaleb oli kauden 2016–2017 lainalla Bundesliigan Schalkessa. Siirto vakinaistettiin 19 miljoonan euron kauppasummalla seuraavana kesänä. Hän on maaliskuun 2021 puoliväliin mennessä pelannut Schalkessa 82 bundesliigaottelua, joissa hän on tehnyt 12 ja syöttänyt kahdeksan maalia. Mestarien liigan kuudessa ottelussa hän on tehnyt kolme ja Eurooppa-liigan yhdeksässä ottelussa kaksi maalia. Kevätkauden 2020 hän on lainalla Englannin Valioliigan Newcastlessa ja pelasi 12 valioliigaottelua.

 Maajoukkueura 
Bentaleb pelasi ensimmäisen maaottelunsa Ranskan alle 19-vuotiaissa marraskuussa 2002 harjoitusottelussa Saksaa vastaan. Sittemmin pelattuaan Tottenhamissa valmentaja Tim Sherwood vihjaili Englannin jalkapalloliiton olevan kenties kiinnostunut tarjoamaan Bentalebille paikkaa Englannin maajoukkueessa.Tim Sherwood warns of French attempts to poach Tottenham's Nabil Bentaleb express.co.uk 21.1.2014 Viitattu 16.6.2014 

Helmikuussa 2014 Algerian jalkapalloliitto ilmoitti Bentalebin edustavan Algerian maajoukkuetta.Bentaleb pledges international future to Algeria BBC 15.2.2014 Viitattu 16.6.2014  Hän pelasi 5. maaliskuuta 2014 Sloveniaa vastaan ensimmäisen maaottelunsa. Myöhemmin 4. kesäkuuta 2014 Bentaleb teki ensimmäisen maaottelumaalinsa Romaniaa vastaan.Tottenham’s Nabil Bentaleb scores his 1st Algeria goal after a terrible error from Man City goalie Costel Pantilimon  101greatgoals.com 4.6.2014 Viitattu 16.6.2014 

Bentaleb valittiin 2014 MM-kisoihin. Hän pelasi maansa kaikki kolme alkulohkon ottelua avauksessa, muttei päässyt kentälle neljännesvälieräottelussa Saksaa vastaan. Algerian kisat päättyivät myös kyseiseen otteluun jatkoajan jälkeen.

Bentaleb pelasi Algerian kaikki neljä ottelua Afrikan-mestaruuskilpailuissa 2015 ja teki maalin ottelussa Senegalia vastaan. Hän pelasi maansa kaikki kolme ottelua Afrikan-mestaruuskilpailuissa 2017. Pelaamissaan viidessä MM-karsintaottelussa hän on tehnyt yhden maalin.

 Lähteet 

 Aiheesta muualla 

Luokka:Ranskalaiset jalkapalloilijat
Luokka:Algerialaiset jalkapalloilijat
Luokka:Ranskanalgerialaiset
Luokka:Vuonna 1994 syntyneet
Luokka:Elävät henkilöt